BL-EVANĠELIZZAZZJONI ĠDIDA L-KNISJA TIĠĠEDDED U TIKBER "Flimkien mal-isqfijiet kollha se nfittxu nqanqlu organiżmu ġdid li jkun jista' jaħdem għall-evanġelizzazzjoni ġdida. Kif jeżisti wieħed għall-katekeżi, ieħor għall-karità, l-istess għandu jsir wieħed għall-evanġelizzazzjoni ġdida." Dan qalu l-Arċisqof Rino Fisichella, President tal-Kunsill Pontifiċju għall-promozjoni tal-evanġelizzazzjoni ġdida, f'intervista li ta lill-aġenzija tal-aħbarijiet kattoliċi, Zenit. L-Arċisqof Fisichella qal li l-ewwel evanġelizzaturi huma l-Isqfijiet u għalhekk wieħed mill-ħidmiet li l-Papa fdalna f'idejna hu eżattament dak li nagħmlu kuntatt partikulari mal-konferenzi tal-isqfijiet propju biex jinħoloq dan l-organu. Huwa qal li l-Evanġelizzazzjoni Ġdida ... ma ssirx għax qed ngħixu fi żminijiet ta' kriżi.... tfisser li nġeddu fina l-ispirtu missjunarju li għandu jkollu kull nisrani għax teħtieġ missjunarji ġodda ... ma ssirx billi noqogħdu madwar mejda biex nippjanaw ... hija intuwizzjoni profetika li ġġegħelna naħsbu bis-serjetà fuq żminijietna ... iġġegħelna nifhmu l-mard tas-sekolarizzazzjoni li welled din il-kundizzjoni ... u naħsbu fuq x'qed iwassal il-bniedem tallum li ma jimpurtah xejn mill-verità ... twassalna nuru li l-laqgħa u l-esperjenza t'Alla hija kundizzjoni meħtieġa biex il-bnedmin tallum jerġgħu jsibu tassew is-sens ta' ħajjithom ... hija d-dmir li inwasslu mill-ġdid il-Vanġelu. ... tridna nibdlu l-mod kif nitkellmu, waqt li l-kontenut jibqa' dejjem dak li hu. Jekk naħsbu jew nimmaġinaw li l-Knisja hi biss dik li tiġi ppreżentata lilna minn xi mezzi ta' komunikazzjoni tal-massa, joħroġ ċar li se jkollna dejjem dehra parzjali u mgħawġa. Imma l-Knisja mhijiex hekk. Il-Knisja hi ta' kobor li tibdel in-nies billi twasslilhom u tkunilhom xiehda tal-Vanġelu. Ara l-intervista kollha bil-Malti, li Monsinjur Fisichella ta liż-Zenit. Ikklikkja hawn ...>
Organiżmu ġdid għall-evanġelizzazzjoni ġdida.